След битката при Акциум през 31 пр.н.е. легионът е смесен с други военни части и получава името „Близначен“ ("Gemina Pia Fidelis"). През 30 пр.н.е. е изместен на Балкана. През 30 до 16 пр.н.е. легионът е стациониран вероятно в далматинския Бурнум. От 16 пр.н.е. до 9 г. е в Емона (в Словения), Панония. През 9 г. e стациониран в "Mogontiacum" (Майнц) в Горна Германия, където е до 17 г. От 14 до 16 г. заедно с други легиони е под комадото на Германик. След това е в "Vindonissa" ("Виндиш"). През 45/46 г. е изместен в Поетовио, Панония, където сменя VIII Августовски легион.